
Parlamentul României

Camera Deputaţilor

Comisia pentru sănătate și familie
	Bucureşti,
	8 aprilie 2021

	Nr.
	4c-10/22


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege privind obligativitatea instructajului post-natal, trimis Comisiei pentru  sănătate și familie, pentru dezbatere pe fond, cu adresa nr. PLx.41/2019 din  11 februarie 2019.
În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,
Dr. Nelu TĂTARU

Parlamentul României

Camera Deputaţilor

	8 aprilie 2021

	Nr.
	4c-10/22


R A P O R T

asupra proiectului de lege privind obligativitatea instructajului  post-natal (PLx.41/2019)
În temeiul art.95 din Regulamentul Camerei Deputaţilor, republicat, cu modificările şi completările ulterioare, Comisia pentru  sănătate și familie a fost sesizată spre dezbatere, pe fond, cu proiectului de Lege privind obligativitatea instructajului post-natal, prin adresa nr. PLx.41/2019 din 11 februarie 2019. 
Proiectul de lege are ca obiect de reglementare  instituirea cadrului legal cu privire la obligativitatea instruirii în maternităţi a părinţilor sau a tutorilor privind îngrijirea post-natală a copilului, având ca obiectiv reducerea riscului mortalităţii infantile şi a riscurilor de sănătate asociate cu o îngrijire post-natală deficitară.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.976/11.10.2018);
· avizul favorabil al Consiliului Economic şi Social (nr.4880/25.09.2018);
· avizul negativ al Comisiei pentru buget, finanţe şi bănci (nr.4c-2/78/19.02.2019);
· avizul negativ al Comisiei juridice, de disciplină şi imunităţi (nr.PLx.41/26.02.2019)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/127/20.02.2019);
· avizul negativ al Comisiei pentru egalitatea de şanse pentru femei şi bărbaţi (nr.4c—20/62/15.03.2019);
· punctele de vedere negative ale Guvernului (nr.2076/05.11.2018 și 1804/17.03.2021).

Membrii Comisiei pentru sănătate și familie au dezbătut proiectul de lege în ședința online din ziua de 7 aprilie 2021, și au hotărât, cu majoritate de voturi, respingerea proiectului de Lege.
La lucrările Comisiei şi-au înregistrat prezenţa 25 deputaţi, din totalul de 25 membri ai comisiei.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Senatul, în calitate de primă Cameră sesizată, a adoptat  proiectul de Lege în şedinţa din data de 6 februarie 2019, în condițiile articolului 75 alieantul (2) teza a III-a din Constituția României, republicată.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune Plenului Camerei Deputaţilor respingerea proiectului de lege privind obligativitatea instructajului post-natal din următoarele considerente:

· Legea nr.95/2006 privind reforma în domeniul sănătății, republicată, creează cadrul legislativ general și suficient inclusiv pentru punerea în aplicare a măsurilor preventive la care se referă inițiativa legislativă, nefiind necesară instituirea la nivel primar a acestora, întrucât printre principalele domenii de intervenție ale asistenței de sănătate publică se regăsește și promovarea sănătății  și educației  care se poate realiza  prin campanii de informare-educare-comunicare și programe de educație pentru sănătate și promovare a sănătății în comunități;
· Soluțiile legislative propuse prin prezenta inițiativă legislativă, nu sunt suficient conturate și nu acoperă întreaga problematică a relațiilor sociale ce reprezintă obiectul de reglementare astfel încât să fie evitate lacunele legislative.

PREŞEDINTE,



SECRETAR,

    Dr. Nelu TĂTARU 


   Liviu-Ioan BALINT
Întocmit, 

